SET ปิดดิ่ง16จุด วิตกสหรัฐฯ-จีนเจรจาการค้าไม่ชัดเจน ฟากการเมืองส่อตั้งรัฐบาลใหม่ขั้วเดิม
SET ปิดดิ่ง16จุด วิตกสหรัฐฯ-จีนเจรจาการค้าไม่ชัดเจน ฟากการเมืองส่อตั้งรัฐบาลใหม่ขั้วเดิม โดยดัชนีปิดตลาดวันนี้ ที่ระดับ 1,654.01 จุด ลดลง 15.67 จุด หรือ 0.94% มูลค่าการซื้อขาย 5.56 หมื่นล้านบาท
8 พ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,654.01 จุด ลดลง 15.67 จุด หรือ 0.94% มูลค่าการซื้อขาย 5.56 หมื่นล้านบาท
10 หุ้นกดดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้ปรับตัวลงตามตลาดหุ้นในภูมิภาคเอเชียที่ต่างติดลบกัน จากแรงกดดันสงครามการค้าระหว่างสหรัฐฯ และจีน ซึ่งยังต้องรอดูความชัดเจนในช่วง 1-2 วันนี้ ต่อไป
สำหรับปัจจัยการเมืองในประเทศ ทางผลการวินิจฉัยของศาลรัฐธรรมนูญก็สร้างความชัดเจนขึ้น ดังนั้น คณะกรรมการการเลือกตั้ง (กกต.) น่าจะรับรองผลการเลือกตั้งในเร็ว ๆ นี้ ซึ่งมีโอกาสสูงที่การจัดตั้งรัฐบาลใหม่จะเป็นขั้วเดิม
ส่วนแนวโน้มการลงทุนในวันพรุ่งนี้ (9 พ.ค.) นายวีระวัฒน์ กล่าวว่า ตลาดฯคงจะแกว่งผันผวน ในช่วงรอความชัดเจนจากการเจรจาการค้าระหว่างสหรัฐฯ และจีน และยังอยู่ในช่วงของการทยอยประกาศผลประกอบการของบริษัทจดทะเบียนด้วย
พร้อมให้แนวรับ 1,650 จุด ส่วนแนวต้าน 1,665-1,670 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
EA   มูลค่าการซื้อขาย 3,235.01 ล้านบาท ปิดที่ 54 บาท ลดลง 3.75 บาท
PTT     มูลค่าการซื้อขาย 2,912.58 ล้านบาท ปิดที่ 48 บาท ลดลง 0.75 บาท
PTTEP   มูลค่าการซื้อขาย 2,173.50 ล้านบาท ปิดที่ 129 บาท ลดลง  2.50 บาท
IVL &lt;XD&gt;   มูลค่าการซื้อขาย 1,969.44 ล้านบาท ปิดที่ 47.75 บาท เพิ่มขึ้น 0.50 บาท
MTC มูลค่าการซื้อขาย 1,779.74 ล้านบาท ปิดที่ 47.75 บาท ลดลง 3.25 บาท
 
ตลาดหุ้นเอเชีย
